IN nomine sanctæ  indiuiduæ Trinitatis, LVDOVICVS Dei gratia, Francorum Rex. Nouerint vniuersi præsentes pariter  futuri, quod nos dilecto  fideli nostro Ioanni de Valeriaco pro fideli seruicio, quod nobis impendit,  in futurum, sicut speramus, impendet,  in augmentum feodi, quod de nobis tenebat, dedimus centum libratas terræ, eidem assignatas in omnibus quæ habebamus apud Escuroles,  apud Maesium de Escole,  in omnibus pertinentibus ad Bailliuiam d’Escuroles, ab eodem Ioanne  heredibus suis in perpetuum possidendis. Quod vt robur obtineat perpetuæ firmitatis, præsentem paginam sigilli nostri auctoritate,  regij nominis caractere, inferius annotato præcipimus consignari. Actum apud Andegauum, anno Dominicæ Incarn. M. CC. XXX. mense Iunio. Astantibus in Palatio nostro, quorum nomina supposita sunt,  signa. Dapifero nullo. Signum Roberti Buticularij. Signum Bartholomæi Camerarij. Signum Matthæi Constabularij. [Monogramme] Data vacante Cancellaria.